isang malayong dagunot ay nadingig, dagunot na untiunting lumalapit: lumingon si isagani at ang kaniyang pusoy tumibok ng malakas; isang sasakyang batak ng dalawang kabayong puti ang dumarating, ang mga kabayong puting makikilala niya sa gitna ng sandaanglibo. sa sasakyan ay nakalulan si paulita, si aling victorina at ang kaibigang kasama ng gabing nakaraan. bago makahakbang ang binatay nakaibis nang bigla si paulita at nginitian si isagani ng isang ngiting lubos na pakikipagkasundo; si isaganiy napangiti naman at sa wari niyay napawing parang usok ang lahat ng ulap, ang lahat ng masusungit na akalang sa kaniyay sumalakay; may mga liwanag ang langit, awit ang hangin at bulaklak ang nakakalat sa mga damo ng nilalakaran. ang masama lamang ay naroroon si aling victorina, si aling victorina na kaylan mat nakikita ang binatay hindi binibitiwan upang pagtanungan nang balitang ukol kay. tinungkol ni isagani ang pagtuklas ng kinalalagyan sa pamag itan ng mga nag aaral na kakilala niya.